CELEX: 62002CC0083
Language: fi
Date: 2003-03-06
Title: Julkisasiamiehen ratkaisuehdotus Geelhoed 6 päivänä maaliskuuta 2003. # Euroopan yhteisöjen komissio vastaan Helleenien tasavalta. # Jäsenyysvelvoitteiden noudattamatta jättäminen - Jätehuolto - Polykloorattujen bifenyylien ja polykloorattujen terfenyylien käsittelystä (PCB/PCT) annetun direktiivin 96/59/EY 4artiklan 1kohta ja 11artikla. # Asia C-83/02.

Tärkeä oikeudellinen huomautus

|

62002C0083

Julkisasiamiehen ratkaisuehdotus Geelhoed 6 päivänä maaliskuuta 2003.  -  Euroopan yhteisöjen komissio vastaan Helleenien tasavalta.  -  Jäsenyysvelvoitteiden noudattamatta jättäminen - Jätehuolto - Polykloorattujen bifenyylien ja polykloorattujen terfenyylien käsittelystä (PCB/PCT) annetun direktiivin 96/59/EY 4artiklan 1kohta ja 11artikla.  -  Asia C-83/02.  

Oikeustapauskokoelma 2003 sivu I-05639

Julkisasiamiehen ratkaisuehdotukset

1. Esillä olevassa asiassa Euroopan yhteisöjen komissio vaatii yhteisöjen tuomioistuinta toteamaan, että Helleenien tasavalta ei ole noudattanut EY:n perustamissopimuksen mukaisia velvoitteitaan, koska se ei ole säädetyssä määräajassa toteuttanut polykloorattujen bifenyylien ja polykloorattujen terfenyylien käsittelystä (PCB/PCT) 16 päivänä syyskuuta 1996 annetun neuvoston direktiivin (jäljempänä direktiivi) 11 artiklassa ja 4 artiklan 1 kohdassa tarkoitettuja suunnitelmia, pääpiirteittäisiä suunnitelmia eikä yhteenvetoja eikä ilmoittanut niistä tässä määräajassa komissiolle. Lisäksi komissio vaatii, että yhteisöjen tuomioistuin velvoittaa Helleenien tasavallan korvaamaan oikeudenkäyntikulut.2. Direktiivin 96/59/EY 1 artiklan mukaan direktiivin päämääränä on jäsenvaltioiden PCB:n valvottua käsittelyä, PCB:tä sisältävien laitteiden puhdistamista tai käsittelyä ja/tai käytetyn PCB:n käsittelyä koskevan lainsäädännön lähentäminen, jotta ne voitaisiin tehdä kokonaan vaarattomiksi direktiivin säännösten perusteella.3. Direktiivin 4 artiklan 1 kohdan mukaan jäsenvaltioiden on varmistettava, että inventaariot tehdään laitteista, joiden PCB-määrät ylittävät 5 dm3, ja niiden on toimitettava komissiolle yhteenveto tällaisesta inventaarioluettelosta kolmen vuoden kuluessa tämän direktiivin antamisesta.4. Direktiivin 11 artiklan 1 kohdassa säädetään, että jäsenvaltioiden on kolmen vuoden kuluessa tämän direktiivin antamisesta laadittava suunnitelmat inventaarioluettelossa olevien laitteiden ja niiden sisältämän PCB:n puhdistamiseksi ja/tai käsittelemiseksi ja pääpiirteittäinen suunnitelma 4 artiklan 1 kohdan mukaiseen inventaarioluetteloon kuulumattomien 6 artiklan 3 kohdassa tarkoitettujen laitteiden keräämiseksi ja myöhemmäksi käsittelemiseksi. Direktiivin 11 artiklan 2 kohdan mukaan jäsenvaltioiden on ilmoitettava näistä suunnitelmista ja pääpiirteittäisistä suunnitelmista komissiolle viipymättä.5. Direktiivin 13 artiklan 1 kohdan mukaan direktiivi tulee voimaan päivänä, jona se annetaan, eli 16.9.1996. Tästä seuraa, että direktiivin 4 artiklan 1 kohdassa ja 11 artiklassa tarkoitetut suunnitelmat, pääpiirteittäiset suunnitelmat ja yhteenvedot olisi pitänyt laatia ja ilmoittaa komissiolle 16.9.1999 mennessä.6. Komissio antoi 10.4.2000 päivätyllä kirjeellä Helleenien tasavallalle virallisen huomautuksen, koska se ei ollut saanut Helleenien tasavallan viranomaisilta tietoja direktiivin 4 artiklan 1 kohdassa ja 11 artiklassa vaadituista toimenpiteistä eikä sillä myöskään ollut tietoa siitä, oliko kyseinen jäsenvaltio toteuttanut nämä toimenpiteet. Koska tähän kirjeeseen ei saatu vastausta, komissio lähetti tämän jälkeen 1.8.2000 Helleenien tasavallalle perustellun lausunnon, jossa se kehotti tätä toteuttamaan lausunnon noudattamisen edellyttämät toimenpiteet kahden kuukauden kuluessa sen tiedoksiannosta. Komission ja Helleenien tasavallan viranomaisten edustajat tapasivat 13. ja 14.12.2000. Jälkimmäiset lupasivat toimittaa tarkoitetut tiedot mahdollisimman pian (ennen tammikuuta 2001) ja toteuttaa toimenpiteet mahdollisimman pian (ennen kesäkuuta 2001).7. Helleenien tasavallan hallitus antoi 29.3.2001 päivätyllä kirjeellä kirjallisen vastauksen perusteltuun lausuntoon. Se ilmoitti laatineensa direktiivin 4 artiklan 1 kohdassa tarkoitetun inventaarion, mutta inventaario ei kuitenkaan vielä ollut täydellinen ja lopullinen, koska kaikkia tarvittavia tietoja ei ollut toimitettu. Direktiivin 11 artiklaan perustuvien velvoitteidensa osalta se totesi, että asiassa toimivaltainen ministeri toteuttaa toimenpiteet saatujen tietojen perusteella mahdollisimman pian. Lisäksi se ilmoitti tiedoksi, että sillä oli ollut yleisesti ottaen vaikeuksia PCB:n tarkassa määrittelyssä ja erityisesti PCB-yhdisteiden ulkomaille hävitettäväksi kuljettamiseen liittyen, koska Kreikalla ei itsellään ole hävittämiseen tarvittavia laitteistoja.8. Komissio nosti esillä olevan kanteen 12.3.2002. Se toteaa, että Helleenien tasavalta ei tähän mennessä ole noudattanut direktiivin 4 artiklan 1 kohtaan ja 11 artiklaan perustuvia velvoitteitaan. Helleenien tasavalta ei kiistä sitä, että sen on toteutettava toimenpiteet täyttääkseen direktiivin edellytykset. Se väittää voivansa täyttää nämä edellytykset hyvin lyhyen ajan kuluessa.Tästä huolimatta on todettava, että Helleenien tasavalta ei ollut noudattanut velvoitteitaan perustellussa lausunnossa asetetun määräajan kuluessa. Näin ollen komission kanne on todettava perustelluksi.I RatkaisuehdotusEdellä esitetyn perusteella ehdotan, että yhteisöjen tuomioistuin- toteaa, että Helleenien tasavalta ei ole noudattanut EY:n perustamissopimuksen mukaisia velvoitteitaan, koska se ei ole säädetyssä määräajassa toteuttanut polykloorattujen bifenyylien ja polykloorattujen terfenyylien käsittelystä (PCB/PCT) 16 päivänä syyskuuta 1996 annetun neuvoston direktiivin 11 artiklassa ja 4 artiklan 1 kohdassa tarkoitettuja suunnitelmia, pääpiirteittäisiä suunnitelmia eikä yhteenvetoja eikä ilmoittanut niistä tässä määräajassa komissiolle, ja- velvoittaa Helleenien tasavallan korvaamaan oikeudenkäyntikulut.